Tänapäeval on paljudele põhikooli lõpetajatele lõpupidu pikitud täis logistikat: juuksuri juures peaproov, küünetehnik, peosoengu valmistamine, jumestamine. Rohkem kui kolmkümmend aastat tagasi oli asi suhteliselt lihtne: pea pesti puhtaks, kannatlikumad saatsid mööda öö rullidega vaeveldes, hommikul kammiti juuksed ära, paar kõige tavalisemat klambrit kinnitati juustesse, lõpukleit selga, kingad jalga ja minek.